Citroën ZX

Citroën ZX je automobil nižšej strednej triedy, francúzskej automobilky Citroën. Vyrábal sa od 16. marca 1991 až do roku 1998. Vyrábal sa v prevedení ako troj- alebo päťdverový hatchback. Model bol úspešný a celkovo sa vyrobilo 2 130 600 kusov. V roku 1994 prešiel faceliftom a na trh pribudla 5-dverová verzia Break (kombi). Výroba pokračovala v Číne až do roku 2012.

Popis 
Nahradil model Citroën GS až po piatich rokoch. Vyrábal sa popri modeli BX neskôr popri modeli Xantia. Jeho platforma je zhodná s Peugeotom 306. Zdieľal overené motorizácie z úspešného modelu BX a menšie motorizácie z modelu AX.

Facelift 
Po facelifte v roku 1994 bola zvýšená bezpečnosť pridaním airbagu neskôr aj airbagu spolujazdca. V roku 1997 ho nahradil model Citroën Xsara, ale jeho výroba trvala do roku 1998. Citroën ZX sa však ďalej vyrábal v Číne pre ázijský trh, pod názvom Citroën Fukang. V Číne prešiel faceliftom a vyrábal sa neskôr pod názvom Citroën C-Elysée.

Výbava 
Úrovne výbavy:
 Reflex - Základný model zameraný na mladých ľudí
 Avantage - vyšší stupeň zameraný na rodiny
 Aura - Najvyšší (Luxusný) stupeň výbavy 
 Volcane - Športový vzhľad, tvrdšie pruženie, anatomickejšie sedadlá, laminátové prahy a nárazníky s hmlovými svetlometmi 
 GTi, 16V, Dakar - Verzie so zvýšeným výkonom, rovnaké prevedenie ako Volcane. Odlišovali sa červenou lištou v nárazníkoch podobne ako BX GTi a Peugeot 205 GTi. V niektorých krajinách bol k výbave aj volant v koži.

Podľa úrovne výbavy mal Citroën ZX - ABS (okrem 1.1i), klávesnicový imobilizér, delené a vyhrievané sedadlá, zadný stierač, hmlové svetlomety, strešné okno (elektrické ovládanie), hliníkové disky, airbag, klimatizáciu, audio systém Clarion 2022, elektrické okná, elektrické zrkadlá, centrálne zamykanie na diaľkové ovládanie, alarm a posilovač riadenia.

Podvozok 
ZX, podobne ako jeho platformový brat Peugeot 306, využíval zadnú nápravu so skrutnými tyčami. Zadná náprava sa tak v zákrutách natáčala podobne ako modernejšie viacprvkové nápravy. Zvyšovalo to komfort a stabilitu na ceste. Rovnaká náprava sa použila aj v nástupcovi v modele Xsara. Predné zavesenie bolo klasické typu McPherson.

Motory 
1991-1994

Zážihové
 1,1i (1124 cc) - 44kW 59 koní
 1,4i (1360 cc) - 55kW 74 koní
 1,6i (1587 cc) - 65kW 89 koní
 1,9i (1905 cc) - 88kW 110 koní
 2,0i 16V (1998 cc) -  110kW 148 koní

Vznetové
 1,9 D (1905 cc) - 48 kW  64 koní
 1,9 TD (1905 cc) - 66 kW  90 koní

1994-1998

Zážihové
 1,1i (1124 cc) - 44kW 59k
 1,4i (1360 cc) - 55kW 74k
 1,8i 8V (1761 cc) - 74kW 101k
 2,0i (1998 cc) - 98kW 121k
 2,0i 16V (1998 cc) - 123kW 167k (Niekedy označovaný ako Dakar 16V)

Vznetové
 1,9 D (1905 cc) - 51kW 70k
 1,9 TD (1905 cc) - 66kW 90k

Šport 
Prvou pretekárskou verziou bol ZX Kit Car pre šampionát rallycross. Zvíťazil v roku 1992 na európskom pohári v 1. divízií, jazdil na ňom švédsky pilot Kenneth Hansen. Pre ZX však podla Citroënu nebolo v rallycrosse miesto, úspechy tam získaval vynovený BX 4x4 Turbo a neskôr Xantia 4x4 Turbo s pilotom J. P. Paillerom. Bola rozhodnuté že ZX bude pretekať v Dakar Rally. Vznikla tak prvá verzia ZX Rallye Raid (žltý). Ari Vatanen opustil víťaznú dakar verziu Pegueot 405 a presedlal na koncernová ZX. V roku 1991 vyhral so ZXom Paris-Tripoli-Dakar rally. V rokoch 92 a 93 sa ZX držal tesne za Mistubishi Pajero. Zvíťazila až novšia verzia ZX Rally Raid (červený). S pilotom Pierre Lartique tak zvíťazil na Dakar rally v rokoch 1994, 1995, 1996. ZX RR predstavil koncepciu dakar automobilu ktorá sa používa dodnes (VW Touareg Dakar).

Galéria

Iné projekty

Externé odkazy 
 Článok na Rozhlas.cz
 Stránky a galéria Citroënu ZX (po anglicky)
 Víťazi a galéria skupiny N Rallycross

ZX
Automobily nižšej strednej triedy